RO
5.12.2022
Jurnalul Oficial al Uniunii Europene
C 463/21
Acțiune introdusă la 21 octombrie 2022 – Comisia/Slovacia (Cauza C-668/22) (2022/C 463/28) Limba de procedură: slovaca Părțile Reclamantă: Comisia Europeană (reprezentanți: B. Sasinowska, G. Wilms, R. Lindenthal, agenți) Pârâtă: Republica Slovacă Concluziile — constatarea faptului că, neluând măsurile necesare pentru atingerea anumitor rezultate care rezultă din Regulamentul (CE) nr.
29/2009 (1) al Comisiei din 16 ianuarie 2009 de stabilire a cerințelor privind serviciile de legături de date pentru cerul unic european, Republica Slovacă nu și-a îndeplinit obligațiile care îi revin în temeiul articolului 4 alineatul (3) TUE coroborat cu articolul 3 alineatul (1) din Regulamentul (CE) nr.
29/2009 al Comisiei; — obligarea Republicii Slovace la plata cheltuielilor de judecată.
Motivele și principalele argumente Articolul 3 alineatul (1) din Regulamentul (CE) nr.
29/2009 prevede că furnizorii de ATS se asigură că unitățile ATS care furnizează servicii de trafic aerian în spațiul aerian menționat la articolul 1 alineatul (3) din acest regulament dispun de capacitatea de a furniza și de a exploata serviciile de legături de date definite în anexa II la regulamentul menționat.
Serviciile de date definite în anexa II sunt: capacitatea de inițiere a comunicațiilor prin legături de date (DLIC – Data Link Communications Initiation Capability), serviciul ATC de gestionare a comunicațiilor (ACM – ATC Communications Management service), serviciul ATC de autorizare și informare (ACL – ATC Clearances and Information service) și serviciul ATC de verificare a microfonului (AMC – ATC Microphone Check service).
Cu încălcarea articolului 3 alineatul (1) din Regulamentul (CE) nr.
29/2009, furnizorul de ATS desemnat de Republica Slovacă nu s-a asigurat că unitățile ATS dispun de capacitatea de a furniza și de a exploata serviciile de legături de date definite în anexa II la acest regulament.
La momentul expirării termenului stabilit în avizul motivat, Republica Slovacă nu a luat măsurile necesare în sensul articolului 4 alineatul (3) TUE pentru ca furnizorul de ATS pe care l-a desemnat să se conformeze cerințelor menționate la articolul 3 alineatul (1) din Regulamentul (CE) nr.
29/2009.
(1)
JO 2009, L 13, p. 3.